cyanic-selkie/wikianc huggingface dataset:
Niingen kraftverk
Nytt kraftverk 1954
Kraftstasjonen ble bygget i fjell. Det ble montert opp en peltonturbin fra Voith og en generator fra Bruce Peebles & Co. Ltd. på 11,4 MW. De omkringliggende distriktene ble forsynt via en 20 kV-kraftlinje, mens det gikk en linje med spenning på 66 kV til Vesterålen. I 1954 ble årsproduksjonen oppgitt til 43 GWh og ytelsen til 11,2 MW.
Dette var hovedkraftverket i regionen, og måtte derfor være i kontinuerlig drift.
Rasulykken 1952
Under anleggsarbeidet gikk det et stort snøras 21. januar 1952 som tok anleggsbrakkene 500 meter oppe i fjellsiden. 5 arbeidere omkom.
Opprusting 1986-1991
Etter 30 års drift var det behov for oppussing og revisjoner. Ombygging av aggregatet økte effekten til 14 MW.
Havari og nybygg 2008
Turbinen var utsatt for stor slitasje fra sand i vannet. Løpehjulet havarerte 31. august 2005, noe som medførte store skader på maskineriet. Heldigvis var ingen personer til stede da dette skjedde.
Nytt inntak 2009
Tunnelen ble forlenget til et nytt inntak på dypere vann. Det gir vesentlig reduksjon av sandtransport i tunnelen. Samtidig ble rørbruddsventilen skiftet.
Rørgaten er under rehabilitering med sandblåsing og maling, fundamentering og forankring. Arbeidet pågår rundt 2014 - 2019.
Heyerdahl
Slektsvåpen
I segl fra slektsmedlemmer på 1700-tallet, finnes slektsvåpenet med flere varianter. Den enkleste utgaven som er brukt i de fleste slektsgrenene, har i skjoldet en heire stående på to berg (små fjelltopper inntil hverandre), som et talende våpen. Oppe på hjelmen er hjelmtegnet tre nedstukne sverd mellom to nedstukne sabler.
Grenen etter oberst Christian von Heyerdahl (død 1802) har skjoldet to ganger kløvd i blått, sølv og blått. I det første av disse tre skjoldfeltene er det et hestehode over tre (to over en) kuler (heraldisk skive), alt i sølv farge. Det andre feltet har tre blå kjelekroker, mens tredje felt har motivet med heiren på bergene, alt sølv. Hjelmtegnet er tre sølv strutsefjær. De to første våpenfeltene er fra familien til oberstens ektefelle, Anne M. Fremming (1. felt), henholdsvis familien til hans svigermor Catharina von Hadeln (2. felt).
Grenen etter Erik Heyerdahl (død 1801) har våpen med skjold kløvd i svart og sølv, i 1. felt hestehodet over kulene og i 2. felt heiren på bergene. På skjoldet en rangkrone. Erik var gift med Maren C. Fremming som var kusine til Anne M. Fremming.
NM i hopp uten tilløp 1984
NM i hopp uten tilløp 1984 var en del av NM i friidrett 1984.
Heyerdahl
Slektsvåpen
Eidsvollsmannen Hieronymus Heyerdahl brukte ikke våpenskjold i sitt segl på Grunnloven 1814, bare et monogramsegl med bokstavene H og H sammenslynget og i skråskrift. Også enkelte andre eidsvollsmenn som hadde slektsvåpen, brukte monogramsegl, bl.a. Christian Magnus Falsen og Jacob Aall.
NM i hopp uten tilløp 1984
Mesterskapet ble arrangert i Rosendal 11. mars.
Heyerdahl
Kjente medlemmer
Kun opphavet til de mest kjente er tatt med.
Stripekronehonningeter
Stripekronehonningeter (Pycnopygius stictocephalus) er en fugl i gruppen Pycnopygius i familien honningetere. Den forekommer i Indonesia og Papua Ny-Guinea.
Allen Parish
Allen Parish er et fylke i den amerikanske delstaten Louisiana. Det ligger sørvest i staten og grenser mot Vernon Parish i nordvest, Rapides Parish i nordøst, Evangeline Parish i øst, Jefferson Davis Parish i sør og mot Beauregard Parish i vest.
Allen Parish totale areal er 1 983 km² hvorav 3 km² er vann. I 2010 hadde fylket 25,764 innbyggere. Administrasjonssenteret ligger i byen Oberlin. Fylket har fått sitt navn etter Henry Watkins Allen som var general i amerikas konfødererte stater og senere guvernør i Louisiana.
Patrick Mahomes
Patrick Lavon Mahomes II (født 17. september 1995 i Tyler i Texas) er en amerikansk fotball quarterback for Kansas City Chiefs i National Football League (NFL). Han spilte både amerikansk fotball og baseball for Texas Tech University. Etter sitt andre år i college droppet han baseball for å fokusere på amerikansk fotball. Som junior var han NCAA Division I FBS' statistikkleder i flere kategorier, inkludert pasningsyards (5 052 yards) og touchdowns (53). Han registrerte seg for NFL Draft i 2017 hvor Chiefs plukket ham opp som nummer ti.
Som nykommer i ligaen var Mahomes backup for Alex Smith. Mahomes ble utpekt til starter i 2018 etter at Chiefs byttet Smith til Washington Redskins. I den sesongen kastet Mahomes for 5 097 yards, 50 touchdowns og 12 interceptions. Han ble den eneste quarterbacken noensinne som hadde kastet for over 5 000 yards i en sesong både i college og i NFL. Han ble den andre spilleren i NFLs historie, etter Peyton Manning, til å kaste 50 touchdownpasninger og 5 000 yards i én sesong. Etter sin første sesong som kampstarter ble han utvalgt til Pro Bowl, utnevnt til All-Pros førstelag, og vant NFL Offensive Player of the Year og NFL Most Valuable Player. Mahomes er en av fire afrikansk-amerikanske quarterbacks som har blitt utpekt til AP MVP.
Mahomes ledet Chiefs gjennom NFL-sluttspillet i 2019–20 og til Super Bowl LIV, lagets første tur til tittelkampen på 50 år, hvor de slo San Francisco 49ers. Mahomes ble utpekt til Super Bowl Most Valuable Player etter kampen, den andre afrikansk-amerikanske quarterbacken til å vinne utmerkelsen og den yngste quarterbacken noensinne. Han var den tredje fargede quarterbacken til å vinne et Super Bowl, samt den nest yngste. I 2020 signerte Mahomes en 10-årig kontraktsfornyelse verdt $477 millioner med $26 millioner i mulige bonuser for totalt $503 millioner, som gjorde det til den nest største kontrakten i sportshistorien. Han nådde igjen Super Bowl året etter, men tapte da 9–31 mot Tampa Bay Buccaneers, noe som var den første gang i hans karriere at han tapte en kamp med et tosifret antall poeng. Han ble utnevnt til NFL MVP for andre gang i -sesongen, og Super Bowl MVP for andre gang etter Super Bowl LVII, og ble dermed den første spilleren til å bli utnevnt til MVP både i tittelkampen og i seriespillet siden Kurt Warner i, samt første quarterback til å vinne flere MVPs i seriespillet og Super Bowl etter Tom Brady og Joe Montana. Mahomes’ prestasjoner i løpet av seks år har ført til at flere journalister har begynt å beskrive ham som en av tidenes beste quarterbacks.
Tidlig liv
Mahomes ble født i Tyler i Texas til Pat Mahomes, da en pitcher i MLB, og Randi Mahomes den 17. september 1995. Mahomes gikk på Whitehouse High School i Whitehouse i Texas. Han spilte amerikansk fotball, baseball og basketball i high school. Han har selv sagt at hans trening som pitcher og som basketballspiller gjorde ham til en bedre quarterback. I amerikansk fotball hadde han 4 619 pasningsyard, 50 touchdownasninger, 948 yards og 15 touchdowns på løp som senior. I baseball hadde han en no-hitter med 16 strikeouts i en kamp som senior. Han ble utpekt til Male Athlete of the Year for 2013–2014 av Maxpreps.
Nettstedet Rivals.com rangerte Mahomes som en 3-stjerners rekrutt i amerikansk fotball og den 12. beste dual-threat quarterbacken i sitt kull. Han knyttet seg til Texas Tech University. Mahomes var også interessant for draftet i Major League Baseball i 2014, men det var ikke forventet at han kom til å bli draftet tidlig da han hadde knyttet seg til Texas Tech. Detroit Tigers valgte ham i 37. runde av draftet, men ingen kontrakt ble signert.
Freshman
Som freshman var Mahomes backup for Davis Webb. Mahomes kom på banen forførste gang mot Oklahoma State etter at Webb pådro seg en skade, og fullførte da to av fem pasningsforsøk for 20 yards, en touchdown og en interception. Etter at Webb igjen pådro seg en skade fikk Mahomes sin første kampstart mot Texas. I kampen fullførte han 13 av 21 pasningsforsøk for 109 yards. Mahomes forble lagets kampstarter i sesongens tre siste kamper. Mot Baylor satte han en Big 12 freshman-rekord med 598 yards, for seks touchdowns og en interception. Han fullførte sesongen med 1 547 yards og 16 touchdowns samt fire interceptions.
Mahomes spilte også for universitetets baseballag, hvor han var en relief pitcher.
Bjørn Krogstad
Bjørn Arne Krogstad (født 1. mars 1943 i Iveland i Aust-Agder) er en norsk maler, bosatt i Asker. Han debuterte på Høstutstillingen i 1967. Sin første separatutstilling hadde han i Oslo Kunstforening i 1972. Han har siden hatt mer enn 30 separatutstillinger, deltatt på mer enn 20 offentlige utstillinger og er innkjøpt til de fleste større museer i Norge. Han har arbeidet i ulike teknikker og billedspråk, men størstedelen av produksjonen er akryl- og oljemalerier, ofte figurkomposisjoner i udefinerte rom eller drømmeaktige landskap.
Patrick Mahomes
Sophomore
Mahomes tok over som startende quarterback som sophomore. I sesongåpningen hadde Mahomes 425 pasningsyards og fire touchdowns i en 59–45 seier over Sam Houston State University. Han fulgte det opp med 361 pasningsyards mot UTEP, hvor han kastet for fire touchdowns og løp to inn selv da Tech vant 69–20. Mot TCU kastet Mahomes for 392 yards og to touchdowns i et 55–52 nederlag. Han avsluttet 2015-sesongen med 4 653 yards, 36 touchdowns og 15 interceptions.
Bjørn Krogstad
Krogstad var en tid medlem av den radikale kunstnergruppen Gras. Han var, sammen med Øyvind Brune, initiativtager til Sørlandsutstillingen og han var en av drivkreftene bak etableringen av Galleri Trafo i Asker.
Patrick Mahomes
Sophomore
Han spilte kun tre kamper for baseballaget og hadde no-hittere på to at-bats, og tillot tre løp som en pitcher.
Junior
I forkant av 2016-sesongen annonserte Mahomes at han skulle droppe baseball og fokusere mer på amerikansk fotball.
Den 22. oktober satte Mahomes flere rekorder i NCAA, Big 12 og for universitetet i et 66–59 tap mot Oklahoma på hjemmebane. Mahomes slo NCAA FBS-rekorden for yards på angrep totalt med 819 yards. Han tangerte NCAA-rekorden for pasningsyards i en kamp med 734. Han var kun én pasning fra rekorden for flest pasningsforsøk, med 88. Totalt satte kampen NCAA-rekorder for flest yards på angrep totalt med 1 708 pasningsyards, og angrepsyard totalt fra to spillere (den andre var Oklahomas quarterback Baker Mayfield). De 125 poengene scoret av lagene var nest flest i en kamp med to rangerte lag.
Mahomes avsluttet sesongen med å lede landet i yards per kamp (421), pasningsyards (5 052), angrep totalt (5 312), poeng ansvarlig for (318) og touchdowns totalt (53). Han vant Sammy Baugh-troféet, som årlig utdeles til landest beste pasningsspiller i college. Han ble utvalgt til Academic All-Americas andrelag av College Sports Information Directors of America.
Den 3. januar 2017 annonserte Mahomes at han skulle droppe sitt siste år i college football og registrere seg for NFLs draft.
NFL Draft
De fleste eksperter og speidere mente at Mahomes kom til å bli plukket opp i første eller andre runde. Under pasningsøvelsene under NFL Scouting Combine kastet Mahomes' baller på og tangerte rekorden for kjappeste pasning under et Combine, satt av Logan Thomas og Bryan Bennett. Mahomes ble rangert som den nest beste quarterbacken av SI.com, den tredje beste av ESPN, og den fjerde beste av NFLDraftScout.com. Representanter fra 28 lag var tilstede under hans Pro Day ved Texas Tech. Han ble en av de mest populære spillerne i perioden før draftet og hadde 18 private treningsøkter og offisielle møter med lag, som var mer enn noen annen spiller i 2017. Blant trenerne han hadde møter og treninger med var Arizona Cardinals' hovedtrener Bruce Arians, New Orleans Saints' hovedtrener Sean Payton, Cincinnati Bengals' quarterbacks coach Bill Lazor og trenere fra Los Angeles Chargers, Cleveland Browns, Chicago Bears og Pittsburgh Steelers.
Kansas City Chiefs plukket opp Mahomes i første runde (#10) i NFL Draft i 2017. Buffalo Bills byttet sitt pick, #10, i første runde til Chiefs mot deres picks i første og tredje runde samt Chiefs' pick i første runde i NFL Draft i 2018. Det var første gang siden Todd Blackledge ble valgt som nummer syv i NFL Draft i 1983 at Chiefs valgte en quarterback i første runde.
2017
Den 27. desember 2017, etter at laget hadde sikret en plass i sluttspillet og fjerde seed i AFC, annonserte Chiefs at de skulle la kampstarter Alex Smith hvile og la Mahomes få sin første kampstart i kampen mot Denver Broncos i uke 17. Mahomes spilte mesteparten av kampen og ledet laget til en 27–24 seier, med 22 fullførte pasninger fra 35 forsøk for 284 yards og med én interception.
2018
Den 30. januar 2018 annonserte Chiefs at de hadde komt til enighet om å bytte Smith til Washington Redskins, som gav Mahomes jobben som startende quarterback. I hans første kamp som startende quarterback sikret Mahomes en 38–28 seier over divisjonsrivalene Los Angeles Chargers. Han kastet for 256 yards og fire touchdowns uten interceptions og en quarterback rating på 127,5, og ble utpekt til AFC Offensive Player of the Week. Hans første touchdown i NFL var en 58-yard pasning til wide receiver Tyreek Hill i første kvarter.
Uken etter kastet Mahomes for 326 yards, seks touchdowns og ingen interceptions for en passer rating på 154,8. Etter å ha kastet sin femte touchdown i kampen slo han NFL-rekorden for flest touchdownpasninger i en quarterbacks tre første kamper. Hans sjette touchdownpasning slo også NFL-rekorden for flest touchdownpasninger i løpet av de to første ukene av en sesong. For hans prestasjoner i kampen mot Pittsburgh Steelers ble Mahomes utpekt til AFC Offensive Player of the Week for andre uke på rad, den første gang siden Tom Brady i 2011 at en quarterback startet sesongen med å vinne tittelen to uker på rad. Mahomes ble utpekt til AFC Offensive Player of the Month for September. I uke 4 mot Denver Broncos under Monday Night Football kastet han for 304 yards og en touchdown og løp også en touchdown inn selv i en 27–23 comebackseier. Mahomes nådde fire touchdownpasninger tre kamper på rad etter en 30–23 seier over Denver Broncos i uke 8, hvor han kastet for 303 yards og en interception i tillegg til fire touchdowns. I en kamp mot Los Angeles Rams under Monday Night Football i uke 11 kastet Mahomes for 478 yards, seks touchdowns og tre interceptions i et 54–51 nederlag. Ingen quarterback kastet for 478 yards i 2018-sesongen.
Med en 89-yard touchdownpasning til wide receiver Demarcus Robinson i en kamp mot Oakland Raiders i uke 17 ble Mahomes den andre quarterbacken i NFLs historie til å kaste for 5 000 yards og 50 touchdowns i en sesong. Han ble også en av kun syv spillere i NFLs historie til å nå 5 000 pasningsyards i en sesong. Han var nummer to i pasningsyards den sesongen, bak Ben Roethlisberger. Han ble den første spilleren for Chiefs til å lede ligaen i touchdownpasninger siden Len Dawson i 1966. Han ledet laget til et sesongresultat på 12–4, og en tredje divisjonstittel på rad.
Den 12. januar 2019 slo Chiefs Indianapolis Colts 31–13 i divisjonsrunden, Chiefs' første sluttspillseier på hjemmebane siden 1993. Mahomes kastet for 278 yards uten interceptions og hadde en touchdown på løp. Med seieren fikk Chiefs også spille et AFC Championship Game på hjemmebane i Arrowhead Stadium for første gang. Mahomes kastet for 295 yards og tre touchdowns, men Chiefs tapte mot New England Patriots 37–31 etter overtid.
Mahomes' sesong sikret ham flere utmerkelser. Han ble valgt ut til Pro Bowl 2019, ble utpekt til All-Pros førstelag, Best NFL Player ESPY Award 2019, og Kansas City Club 101 Awards AFC Offensive Player of the Year. Han ble også den første spilleren for Chiefs til å bli utpekt NFL MVP. Han ble rangert som #4 på NFL Top 100 Players of 2019.
2019
I en kamp mot Jacksonville Jaguars kastet Mahomes for 378 yards og tre touchdowns til tross for at receiver Tyreek Hill ble skadet i første kvarter og at Mahomes forstuet ankelen i andre kvarter. I uke 2 mot Oakland Raiders kastet Mahomes for 278 yards og fire touchdowns i andre kvarter, det høyeste antallet pasningsyards i ett kvarter siden 2008. Han avsluttet kampen med 443 yards og ble utpekt AFC Offensive Player of the Week. Mahomes ble utpekt til AFC Offensive Player of the Month for September for andre år på rad etter å ha ledet Chiefs til en sesongstart på 4–0 (10 touchdownpasning, 0 interceptions). I uke 7, under en kamp mot Denver Broncos, slo Mahomes kneskjellet ut av ledd. En MRI tatt dagen derpå viste ingen seriøs skade på kneet. Det var til å begynne med forventet at han kom til å gå lipp av tre uker. Han var tilbake på banen to uker senere da Chiefs tapte 35–32 mot Tennessee Titans, hvor Mahomes kastet for 446 yards, tre touchdowns og ingen interceptions. Mahomes satte en personlig rekord med 59 yards på løp, men hadde også sitt laveste totale antall pasningsyards i en kamp han fullførte med 182 yards da Chiefs slo Chargers i uke 11. Mahomes avsluttet seriespillet med 4 031 pasningsyards og 26 touchdowns med kun fem interceptions. Han ledet Chiefs til en andre sesong på rad med et sesongresultat på 12–4 og en bye i første runde, og lagets fjerde divisjonstittel på rad. Han ble valgt ut til Pro Bowl 2020, men spilte ikke da han deltok i Super Bowl LIV.
I divisjonsrunden mot Houston Texans lå Chiefs under 24–0 tidlig i andre kvarter. Resultatet for resten av kampen var 51–7 i Chiefs' favør, inkludert 41 strake poeng, for en 51–31 seier. Mahomes kastet for 321 yards og fem touchdowns og hadde 53 yards på løp. I lagets andre AFC Championship Game på rad, denne gangen mot Titans, kastet Mahomes for tre touchdowns og hadde en 27-yard touchdown på løp, hans nest lengste løp noensinne og lengste i sluttspillet. Chiefs kom tilbake fra å ligge under 17–7 i andre kvarter til en 35–24 seier. Chiefs nådde sitte første Super Bowl siden Super Bowl IV i 1970. I Super Bowl LIV lå Chiefs under 20–10 mot San Francisco 49ers i fjerde kvarter, med 8:53 igjen av kampen. Det var den tredje kampen på rad hvor Chiefs lå under med 10 poeng eller mer. Med kun syv minutter igjen hadde Chiefs en 3rd-and-15 på egen 35-yard linje. Mahomes spurte trenerne om å ta i bruk playet Jet Chip Wasp, og fullførte en dyp pasning til Tyreek Hill for 44 yards. I de gjenværende minuttene av kampen gikk Chiefs 21–0, og sikret lagets første Super Bowl-tittel på 50 år. I kampen kastet Mahomes for 286 yards og to touchdowns og hadde en touchdown og 29 yards på løp, og ble utpekt til Super Bowl MVP. Han var den yngste quarterbacken og tredje yngste spilleren noensinne til å vinne utmerkelsen.
2020
Den 30. april 2020 valgte Chiefs å utnytte muligheten for å forlenge Mahomes' kontrakt til et femte år. Den 6. juli signerte han en 10-årig kontraktsforlengelse verdt $477 millioner med $26 millioner i mulige bonuser for en total på $503 millioner. Kontrakten varer ut 2031-sesongen. Da den ble signert var det den største kontrakten i profesjonell idrett i USA noensinne, som tidligere var Mike Trouts 12-årige kontrakt med Los Angeles Angels verdt $426,5 millioner. Mahomes er den første profesjonelle idrettsutøveren med en kontrakt verdt en halv milliard dollar. Fotballspillerne Lionel Messi og Cristiano Ronaldo har siden signert en større kontrakt.
I Chiefs' seier over Los Angeles Chargers i uke 2 hadde Mahomes sitt fjerde comeback i fjerde kvarter. Chiefs lå under 9–17 ved begynnelsen av fjerde kvarter, og vant eventuelt 23–20 på overtid. Det var den sjette gangen han kom tilbake fra å ligge under med 10 eller flere poeng, en ligarekord. I en seier over Baltimore Ravens kastet han for 385 yards og fire touchdowns, og løp selv inn en touchdown. I kampen ble han den kjappeste quarterbacken til å nå 10 000 pasningsyards i en karriere. Det tok ham 34 kamper å slå Kurt Warners gamle rekord. Han ble utpekt AFC Offensive Player of the Week. Mahomes ble igjen utpekt til AFC Offensive Player of the week etter en 35–9 seier over New York Jets hvor han kastet for 416 yards og fem touchdowns. Han ble utpekt til AFC Offensive Player of the Month for November. I 2020 utpekte Sports Illustrated ham til en av sine Sportspeople of the Year for sin aktivisme etter George Floyds død og for å ha oppfordret folk til å stemme i presidentvalget i USA. Mahomes fikk hvile i uke 17, da Chiefs allerede hadde sikret hjemmebane gjennom sluttspillet. Han avsluttet seriespillet med 4 740 pasningsyards, 38 touchdowns og seks interceptions.
I divisjonsrunden mot Cleveland Browns ble Mahomes tatt av banen i tredje kvarter etter en takling fra Browns' linebacker Mack Wilson. Mahomes ble diagnostisert med en hjernerystelse, og på grunn av NFLs reglement kunne han derfor ikke komme på banen igjen. Chiefs vant kampen 22–17, og kunne dermed spille et Conference Championship på hjemmebane for tredje år på rad, som tangerte NFL-rekorden. Den andre gangen dette hadde skjedd var da hovedtrener Andy Reid ledet Eagles.
Senere samme uke annonserte Mahomes at han hadde gått gjennom protokollene for hjernerystelse, og sa at «Everything has been good. I went through everything; three or four different doctors have said everything is looking good.»
I AFC Championship, mot Buffalo Bills, kastet Mahomes for 325 yards og tre touchdowns, og ledet Chiefs til en 38–24 seier og lagets andre Super Bowl på to år. Han ble den yngste quarterbacken til å stille til start i tre AFC Championships på rad. I Super Bowl LV mot Tampa Bay Buccaneers kastet Mahomes for 270 yards og to interceptions, da Chiefs tapte 9–31. Det var den første gangen i hans karriere i NFL at han hadde tapt en kamp med et tosifret antall poeng. Det var også den første gang siden han ble Chiefs' quarterback at angrepet ikke scoret noen touchdowns.
Tre dager etter Super Bowl ble Mahomes operert for en fotskade han pådro seg i kampen mot Browns i divisjonsrunden.
Bjørn Krogstad
Livsløp
Bjørn Krogstad ble født på Kringsjå, som på den tiden var del av Iveland kommune. Hans mor var hjemmeværende, mens faren var ansatt ved Kringsjå kraftstasjon. Familien bodde på Kringsjå, et lite samfunn med 12–13 familier, i hele Krogstads oppvekst. Det var lite i nærmiljøet som tilsa at han skulle bli kunstner, men han tegnet mye som barn og hadde tidlig et ønske om å bli billedkunstner. Da han gikk på gymnaset i Kristiansand, besøkte han for første gang Christianssands Kunstforening og fikk se originale kunstverk. «Det ble en skjellsettende opplevelse».
SVT Play
SVT Play er SVTs videostrømmetjeneste og nett-TV. Dette navnet har vært brukt om SVTs nett-TV siden 2006. SVT legger ut alle TV-program de har rettighetene til, samt ekstramateriale, trailere og klipp fra programmer. Tils ammen skal det ligge over 2000 timer med videoer der. SVT Play finner man på svt.se.
Ved spesielle hendelser, som for eksempel OL og Melodifestivalen, blir sendingene sendt parallelt med hovedkanalene på SVT Play. I tillegg til dagens programmer, legger SVT også ut eldre klipp og programmer gjennom arkiv-strømmetjenesten Öppet arkiv.
Bjørn Krogstad
Livsløp
Etter realskole og gymnas i Kristiansand, kom han i 1964 inn på Statens håndverks- og kunstindustriskole (SHKS) i Oslo. Foreldrene så mørkt på at sønnen skulle satse alt på kunsten, og han utsatte studiene ved SHKS og gjennomførte først en toårig lærerskole i Kristiansand. Mens han gikk på lærerskolen, leide han Øyvind Brunes atelier og brukte mye tid på å male der. Høsten etter at de to årene på lærerskolen var omme, giftet Krogstad seg, og de nygifte flyttet til Oslo, der han nå kunne starte på SHKS.
Allerede den første uken av semestret ble han oppfordret av sine lærere til å søke om opptak ved Statens kunstakademi. Han besto opptaksprøven og studerte ved akademiet i perioden 1966–1970. I løpet av akademitiden, vinteren 1969, hadde han et studieopphold i Statens Kunstakademis hus i Arcueil, Paris. Hans hovedlærer ved akademiet var maleren, professor Alf-Jørgen Aas. Aas var i første rekke opptatt av fargen i maleriet, noe som passet Krogstad godt, ettersom han alltid har vært interessert i å utforske fargens egenskaper og kvalitet. Han har selv fremhevet at også Aas' menneskelige egenskaper har hatt stor betydning for hans kunstneriske utvikling.
I og etter akademitiden var EEC-kampen intens; Vietnamkrigen herjet og protesten mot det bestående kom ofte til uttrykk i de unge kunstnernes arbeider. I 1969 tok Krogstad og Øyvind Brune initiativet til en samfunnskritisk kunstutstilling i Christianssands Kunstforening. På inngangsdøra satte «Storn med flere» opp en plakat med teksten «Jeg er for en kunst som gjør noe annet enn å sitte på ræva i et museum», et sitat fra den amerikanske kunstneren Claes Oldenburg. Utstillingen, som rett og slett fikk navnet En utstilling, førte til mye bråk og avisskriverier og ble delvis sensurert. Krogstad var representert på utstillingen med Skjorta mi, et vertikalt verk i blandet teknikk («combine painting») som inngikk i en installasjon laget av Asle Raaen.
Det siste året på akademiet ble Krogstad, sammen med malerne Odd Nerdrum og Bjørn Carlsen; grafikeren Victor Lind og billedhuggeren Geir Stormoen, tatt ut til Den tredje nordiske ungdomsbiennalen, som ble arrangert i Oslo i mai 1970. Biennalen utviklet seg til å bli en stor mediesak, da en gruppe danske kunstnere ville installere seg selv i Kunstnernes Hus i noe som lignet en rotet hybel, med porno og karikaturer av personer i den norske kongefamilien på veggen. Bildende Kunstneres Styre (BKS) nektet dem dette. De danske kunstnerne flyttet dermed utendørs og oppfordret andre til å møte opp i Slottsparken med hasj, mat og soveposer. Fire av kunstnerne ble arrestert, og BKS besluttet å stenge utstillingen. Den åpnet igjen etter to dager, uten den danske avdelingen. Tre norske kunstnere hadde da trukket sine arbeider fra utstillingen, i protest mot utestengningen av danskene; blant dem var Krogstad, som også skrev innlegg i avisen i forbindelse med saken.
Etter at han hadde fullført sin utdanning ved akademiet i 1970, ble han med i den radikale kunstnergruppen GRAS. Gruppen besto i stor grad av de samme billedkunstnerne som året før hadde gjort seg bemerket med En utstilling. Kunstnerne i gruppen hadde et felles verksted i Oslo, der de laget silketrykk, planla aksjoner og utstillinger og diskuterte politikk. I 1971 utga de GRAS grafikkmappe 1971. Her var Krogstad representert med et silketrykk, men for øvrig arbeidet han også i denne tiden mest med maleri. Medlemmene av GRAS fortsatte å vise sitt politiske budskap i de utstillingene de deltok i, både i de utstilte verkene og i politiske og kritiske «happenings» i tilknytning til utstillingene. Han var også med på disse utstillingene, bl.a. med samfunnskritiske installasjoner, i samarbeid med andre medlemmer i gruppen. På utstillingen Miljø –70 i Trondhjems Kunstforening laget han for eksempel en installasjon i samarbeid med Øyvind Brune. Etter hvert følte Krogstad at gruppens politiske forventninger ble umulige å innfri. «For ham var det viktigste å uttrykke det eksistensielle i kunsten, ikke det politiske». I 1973 gikk han ut av gruppen, da han fikk en stilling ved NTH og flyttet til Trondheim.
Ved NTH arbeidet han som vitenskapelig assistent (vit.ass.) ved Institutt for form og farge ved Arkitektavdelingen. Han skulle undervise arkitektstudentene i fagene estetisk kommunikasjon, fargebruk og tegning. Her kom han inn i et rikt og aktivt kunstnermiljø: Arkitekten og maleren, professor Arne E. Holm var instituttets leder. I tillegg arbeidet flere andre kunstnere der: Malerne Roar Wold og Lars Tiller og billedhuggeren Kristofer Leirdal hadde allerede vært der i flere år, mens Geir Stormoen og Bruno Lundström ble ansatt i 1970-årene. Maleren Håkon Bleken var ansatt ved samme institutt frem til 1973, og var en viktig kunstnerkollega også etter denne tid. I 1979 begynte Jan Brockmann som professor ved instituttet. Med ham kom den estetiske teori inn både i undervisningen og som en inspirasjon for de unge kunstnerne rundt ham. Den spansk-norske kunstneren Ramon Isern arbeidet også ved Arkitektavdelingen på denne tiden.
Etter at vit.ass.-perioden var omme, arbeidet Krogstad en kort tid som lærer ved Kunstkolen i Trondheim, før han ble tildelt et treårig universitetsstipend; etterfulgt av en amanuensisstilling ved Institutt for form og farge. Selv om kunstnerne hadde sine egne atelierer på NTH, syntes han det var vanskelig å kombinere en full undervisningsstilling med egen kunstnerisk utvikling. I 1984 sluttet han derfor ved NTH for igjen å arbeide på heltid som kunstner.
Patrick Mahomes
2021
Den 12. mars 2021 omarbeidet Mahomes kontrakten sin for å åpne opp $17 millioner i Chiefs' lønnstak.
Nicolas Gygax
Han representerte Sveits under Vinter-OL 2018 i Pyeongchang, hvor han ble utslått i kvalifiseringen i hopp.
Under Vinter-OL 2022 i Beijing, ble han utslått i kvalifiseringen.
Patrick Mahomes
2021
I uke 1 hadde Mahomes tre touchdownpasninger, en touchdown på løp og 337 yards da Chiefs vant 33–29 over Cleveland Browns og ble utpekt til AFC Offensive Player of the Week. I Chiefs' nederlag mot Baltimore Ravens i uke to kastet Mahomes sin første interception i måneden september siden han begynte å spille i NFL. Det var også den første gangen han tapte en kamp i september. I et tap mot Buffalo Bills i uke 5 satte Mahomes personlige rekorder for yards på løp og pasningsforsøk med henholdsvis 61 og 54. Nederlaget på 20–38 var kun den andre gangen han tapte med et tosifret antall poeng og hans første i seriespill. To uker senere tapte Chiefs 3–27 mot Tennessee Titans. Det var det laveste antallet poeng Mahomes hadde hatt i en kamp, og det var også hans sjette strake kamp med en interception, den lengste kamprekken i hans karriere. Med to fumbles i andre halvdel satte han også en personlig rekord for flest turnovers i en sesong, bare syv kamper inn i seriespillet. Da Chiefs slo Green Bay Packers i uke 9 kastet Mahomes kun for 166 yards, hans laveste total i en kamp han fullførte noensinne. Etter å ha ikke kastet en interception avsluttet han også sin lengste kamprekke med minst én interception etter seks kamper. I en 41–14 seier over Las Vegas Raiders uken etter tangerte Mahomes NFL-rekorden for flest kamper med 400+ pasningsyards og 5+ touchdownpasninger. Under Chiefs’ seier over Los Angeles Chargers i uke 15 kastet han for 410 yards og 3 touchdowns, inkludert en kampvinnende 34-yard touchdown til Travis Kelce på overtid. Det var den syvende gangen han nådde over 400 pasningsyards i en kamp. Han avsluttet seriespillet med 4 839 yards, 37 touchdowns, 13 interceptions (flest i en sesong) og en quarterback rating på 98,5 (hans laveste i en full sesong). Chiefs avsluttet sesongen 12-5 og sikret lagets sjette divisjonstittel i AFC West på rad.
2022
Mahomes fikk sin sjette kamp med 5+ touchdownpasninger i uke 1 mot Arizona Cardinals i en 44–21 seier. Han hadde også en quarterback rating på 144,2, den tredje høyeste i hans karriere og beste siden 2020. Han ble utnevnt AFC Offensive Player of the Week i uke 1. I uk 4 kastet Mahomes for 249 yards og tre touchdowns i en 41–31 seier over Tampa Bay Buccaneers, og ble dermed utpekt til AFC Offensive Player of the Week for andre gang i sesongen. I uke 7 mot San Francisco 49ers kastet Mahomes for 432 yards og tre touchdowns, hans syvende kamp med over 400 pasningsyards.
I uke 8 mot Tennessee Titans fullførte Mahomes 43 av 68 pasninger for 446 yards, en touchdown og en interceptions, med seks løp for 63 yards og en touchdown, da Chiefs vant 20–17 på overtid. Han satte lagrekorden for både fullførte pasninger og pasningsforsøk i en kamp. I samme kamp slo han også NFL-rekorden for flest pasningsyards etter 75 kamper med 21 596, til tross for at dette bare var hans 71. kamp som starter. Uken etter, i hans 72. kamp som starter, slo han også rekorden for flest touchdownpasninger etter 75 kamper som starter med 176. Mahomes ble utnevnt AFC Offensive Player of the Month for November. I kampen mot Houston Texans i uke 15 scoret Mahomes sin 12 touchdown på løp og satte en lagrekord for flest touchdowns på løp av en quarterback. Mahomes ble utvalgt til Pro Bowl for sine prestasjoner i løpet av 2022-sesongen.
Under seieren over Denver Broncos i uke 17 nådde Mahomes 5 000 pasningsyards i en sesong for andre gang i sin karriere. Han satte en NFL-rekord for flest yards totalt i en sesong av en quarterback (pasningsyards og yards på løp kombinert) med 5 608, og slo også Chiefs’ lagrekord for pasningsyards i en sesong, som allerede tilhørte ham selv, med 5 250.
Med første seed i AFC gikk Chiefs direkte til divisjonsrunden av sluttspillet. I en seier over Jacksonville Jaguars pådro Mahomes seg en ankelskade, som førte til at han tilbrakte deler av kampen på benken. Han fikk allikevel 195 yards og to touchdowns i kampen. Under Super Bowl LVII mot Philadelphia Eagles skadet Mahomes igjen ankelen sent i andre kvarter, og Chiefs lå under med ti poeng før halftime. Han ble ikke tatt av banen, og ledet Kansas City til en touchdown på alle lagets tre første drives i andre halvdel, som endte i en 38–35 seier for Chiefs. Han ble utnevnt til Super Bowl MVP for andre gang i sin karriere. Mahomes ble også utnevnt til Most Valuable Player i seriespillet, og ledet ligaen i både pasningsyards og touchdownpasninger, og ble den første quarterbacken i NFLs historie til å lede i begge kategoriene og bli utnevnt til MVP i tittelkampen og seriespillet i samme sesong.
Spillestil
Mahomes er en tidligere pitcher i baseball og blir regnet som en dual-threat quarterback og et av de største talentene i NFL på grunn av evnen til å komme seg unna taklere i pocketen, armstyrken, evnen til å legge på løp og generell atletikk, og er også kjent for å kaste innovative pasninger, inkludert hvor han ikke ser på mottakeren eller kaster bak sin egen rygg. FiveThirtyEight viser også til hans unike evne til å kjenne mottakernes timing og bruke sine egne atletiske evner til å lure forsvarerne og sørge for at mottakerne er åpne. Mahomes sier selv at han kan takke sin tid som baseballspiller for armstyrken sin. I forkant av Super Bowl LVII, den første tittelkampen med to fargede quarterbacks, med Mahomes og Chiefs mot Jalen Hurts og Philadelphia Eagles, anerkjente Mahomes at hans kreative spillestil var inspirert av spillere i Negro League Baseball, især Satchel Paige som også var en inspirasjon for Mahomes’ fars spillestil.
Privatliv
Mahomes' far Pat Mahomes er en tidligere pitcher i Major League Baseball. Mahomes er gudsønn av tidligere pitcher i MLB LaTroy Hawkins, som var farens lagkamerat på Minnesota Twins.
Mahomes er en evangeliker. Moren sa at han fant troen da han gikk på ungdomsskolen, hvor han var involvert i en ungdomsgruppe i sin lokale kirke.
Mahomes deltar i dokumentarserien Quarterback produsert av NFL Films og Netflix sammen med Kirk Cousins og Marcus Mariota. Alle de tre ble filmet på og av banen gjennom 2022-sesongen. Serien hadde premiere 12. juli 2023.
Idrett og hobbier utenfor amerikansk fotball
Som en del av Mahomes’ kontrakt med Chiefs gikk han med på å slutte å spille blant annet basketball på grunn av risikoen for å pådra seg en skade. Han er en gamer og spiller blant annet Call of Duty, men har innrømmet at han ikke spiller Madden NFL til tross for at han har vært på omslaget to ganger.
Mahomes spiller golf under offseason. Han har deltatt i flere kjendisturneringer, inkludertAmerican Century Championship siden 2020. Han deltok i 2022-utgaven av The Match sammen med Josh Allen, hvor de tapte mot Tom Brady og Aaron Rodgers.
Sponsoravtaler
Etter MVP-sesongen fikk Mahomes flere tilbud om sponsoravtaler. Hans første kontrakt kom fra Hunt's og avslørte hans forkjærlighet for ketchup. Han signerte også avtaler med Oakley, Essentia Water, Hy-Vee, State Farm, DirectTV, Adidas, og Head & Shoulders. Han signerte også en avtale med Helzberg Diamonds som senere lanserte en samling smykker med hans logo. Han ble den første spilleren for Chiefs som danderte forsiden på et Madden-spill, Madden NFL 20.
Han ble igjen valgt til forsideatlet for Madden to år senere for Madden NFL 22, da sammen med Tom Brady. De to var begge de første spillerne som var representert på forsiden av et Madden-spill to ganger. Den 16. august 2021 annonserte han at han skulle lansere sine egne sko som del av sponsoravtalen med Adidas. Skoene heter Mahomes 1 Impact FLX og ble lansert 23. august.
Filantropi
I våren 2019 etablerte Mahomes den ideelle organisasjonen 15 and the Mahomies Foundation. Organisasjonen selv sier at den er «dedicated to improving the lives of children.»
Etter George Floyds død laget Mahomes og lagkameraten Tyrann Mathieu sammen med andre spillere i NFL en video hvor de oppfordret NFL til å fordømme politivold og vold mot fargede, og å innrømme at det var feil å kneble Colin Kaepernick og Eric Reid for deres protester under spillingen av USAs nasjonalsang.
Mahomes og Tyrann Mathieu startet et prosjekt for velgerregistrering i Kansas City. Prosjektet oppfordret beboere til å registrere seg for å stemme i presidentvalget i USA 2020. Han jobbet med Chiefs for å oppfordre spillere til å stemme. Han deltok i LeBron James' Rock the Vote-initiativ som oppfordret folk til å registrere seg og stemme.
Mahomes ble inkludert på Time 100s liste over de mest innflytelsesrike personene i 2020 og 2023.
Investeringer
Den 28. juli 2020 ble Mahomes en del av eiergruppen for Kansas City Royals. I 2021 ble han med i Sporting Club, eiergruppen for Major League Soccer-laget Sporting Kansas City.
I 2021 investerte Mahomes i en gruppe som skulle utvide hurtigmatkjeden Whataburger til midtvesten.
Bjørn Krogstad
Livsløp
I 1987 flyttet Krogstad, hans kone og deres datter (født i 1974) til Asker, der de hadde kjøpt boligen og atelieret etter hans lærer fra akademiet; Alf-Jørgen Aas.
Patrick Mahomes
Investeringer
Mahomes ble en del av eiergruppen for NWSLs Kansas City Current i 2023. Konen hans hadde vært med i eiergruppen siden laget ble etablert.
Bjørn Krogstad
Livsløp
Krogstad var en av ildsjelene og drivkreftene bak utviklingen av Galleri Trafo i den gamle transformatorstasjonen ved Asker stasjon. Han var også en periode kunstkonsulent for Asker kommune, og sto blant annet for utvelgelse og montering av kommunens kunstsamling til åpningen av Galleri Trafo.
Han har mottatt flere stipender og han har to ganger vært gjestekunstner i Schleswig-Holstein. I 1992 var han i Schleswig og i 1999 i Eckernförde. Vertskap var delstaten Schleswig-Holstein.
Kunst
Bjørn Krogstad har vært innom flere ulike billedspråk. Da han i et intervju i 1980 ble konfrontert med det intervjueren, professor Jan Brockmann, kalte «brudd og helomkast» i karrieren, svarte han: «''Jeg har bare skiftet instrument. Du skifter ikke identitet selv om du skifter instrument.''»
In the Power of the Hypnotist
In the Power of the Hypnotist er en amerikansk stumfilm fra 1913.
Bjørn Krogstad
Studier og eksperimentering
I studietiden eksperimenterte han en tid med franskinspirerte komposisjoner. Han ble antatt til Høstutstillingen mens han ennå var student, og debuterte der i 1967 med oljemaleriet Mørk oppstilling, et ekspresjonistisk og figurativt bilde. Maleriet fikk positiv omtale. VGs kunstkritiker skrev bl.a.: «På Høstutstillingen hadde Bjørn Krogstad et stilleben som skilte seg ut ved sine uvanlige maleriske kvaliteter».
Han var tidlig i karrieren opptatt av amerikansk samtidskunst, og arbeidet både med action painting og combine painting, inspirert av blant andre den amerikanske kunstneren Robert Rauschenberg. Krogstads kunstverk Skjorta mi og Buksa mi er utført i combine painting-teknikk. I denne teknikken innlemmes ulike objekter i kunstverkene, som dermed blir en mellomting mellom malerier og relieffer/skulpturer. De nevnte bildene inkluderer klesplaggene som ga bildene deres titler. Denne typen kunst var noe nytt i Norge da Buksa mi første gang ble utstilt i 1968. Disse arbeidene har senere vært med i flere utstillinger. Begge verkene eies i dag av Trondheim Kunstmuseum. Våren 2017 valgte Sverre Koren Bjertnæs disse to verkene i utstillingsserien Kunstnerens valg, der kunstmuseet inviterte kunstnere til å velge seg ut et favorittverk fra samlingene.
Da denne ekspressive perioden var over, malte han en tid rene fargeflater i et formspråk sterkt beslektet med de amerikanske colorfield-malernes. Denne måten å male på fikk en brå slutt, da han en dag fikk se et av Ellsworth Kellys malerier, som var nesten identisk med et han selv hadde malt. «Da forsto jeg at dette formspråket var så basalt at det ikke kunne brukes til å uttrykke nyanserte ting».
Etter denne opplevelsen hadde han behov for å forsøke noe helt nytt, og tok utgangspunkt i egne opplevelser under et sykehusopphold. Resultatet ble de store «badescenene» som også har vært vist på senere utstillinger.
Figurkomposisjoner og fiktive portretter
Fra første del av 1970-årene og fremover har Krogstad fremstått som en markant, figurativ maler. I 1972 hadde han sin første separatutstilling i Oslo Kunstforening. Der presenterte han flere figurative malerier i stort format, noen opptil 2,5 meter høye. Disse maleriene viste ensomme mannsskikkelser i udefinerte rom, der konturer, mønstre og former antydet badeværelser. Både Dagbladets og Aftenpostens kritikere trakk frem hans sans for fargens stofflige og koloristiske muligheter.
En annen gruppe malerier fra midten av 1970-årene og fremover er fiktive portretter av representanter for maktmennesker i samfunnet, fra prelater til overleger. Han omtaler seg selv som en klassisk maler, og i disse maleriene er inspirasjonen fra de gamle mestere, som Diego Velázquez, tydeligere enn i de tidligere arbeidene. Også disse maleriene er blitt lagt merke til på utstillinger, og både Nasjonalgalleriet og andre kunstmuseer har innlemmet Krogstad-malerier med denne tematikken i sine samlinger.
Noen av maleriene «handler også om» ofrene for maktens overgrep. Krogstad er født under Andre verdenskrig, og tematikken i flere av maleriene fra 1990-årene og fremover er preget av hans oppvekst i etterkrigstiden. Flere av bildene har surrealistiske trekk, men de dystre motivene trer likevel klart frem i de bildene som kretser omkring krig og lidelse. I 1992 tok han, sammen med Svein Thorud, initiativ til utstillingen Slagskygger, der tema opprinnelig skulle være krigens grusomheter, men ble utvidet til å omfatte konfliktsituasjoner i videre forstand.
I tillegg til motiver fra eget liv og egen samtid, har Krogstad, etter at han gikk over til å arbeide mer figurativt, ofte latt seg inspirere av skjønnlitteratur, spesielt av Günter Grass og Thomas Mann. I enkelte av maleriene, som i serien der Oskar Matzerath, hovedpersonen i Grass' Blikktrommen, inngår, er inspirasjonen ekstra tydelig.
Ny utforskning av fargens egenskaper
Krogstad arbeider fortsatt ofte med figurativt maleri, men i årene etter 2000 har han i tillegg arbeidet med nonfigurativ kunst. I en serie malerier fra 2007–2008 gikk han tilbake til de visuelle problemstillingene han hadde arbeidet med på 1970-tallet.
Gävledala
Gävledala er et svensk lokal-TV-program med nyheter fra Gävleborgs og Dalarnas län som gikk på Sveriges Televisions i Falun fra 1994 til 2015. Programmet ble i 2015 splittet i to: SVT Gävle, som er et nyhetsprogram kun for Gävleborgs län, og SVT Dalarna som er et tilsvarende program for Dalarnas län.
Åker gård
Åker er en gård i Vang i Hamar. Den er en av de eldste gårdene på Hedmarken, og man har ved arkeologiske utgravninger gjort rike gjenstandsfunn fra 500-tallet. Deler av Åkerfunnet utstilles på Historisk museum og Hedmarksmuseet.
Historie
Navnet Åker kommer av gammelnorsk Akr og tyder på at det var et religiøst sentrum før vikingtiden. Gården var kanskje et maktsentrum fra ca. 500 til ca. 1000. Historikere tror heidnenes stammeting (Eidsivating) lå ved denne gården. I 1046 kan Åker ha vært sted for forliksmøtet mellom Magnus den gode, og Harald Hardråde, som kom tilbake fra Bysants. Harald ble anerkjent som medkonge. Kongesagaene Fagerskinna og Morkinskinna kan berette om dette møtet. Forfatteren av Fagerskinna kaller gården «Akr», mens forfatteren av Morkinskinna bruker navnet «Scialdarakre» («Skjoldaker») Det er imidlertid også mye som taler for at denne gården heller var Aker utenfor Oslo.
Åker var trolig tingsted så sent som på 1500-tallet. Ved reformasjonen i 1537 ble Åker igjen krongods. I 1567 ødela svenskene Hamar, og et ting på Åker anerkjente svenskekongen som konge over Oplandene. Da svenskene trakk seg tilbake ble tinget samlet på nytt for å avgi troskapsed til Fredrik II som konge
Generalmajor Peder von Todderud kjøpte gården i 1751. Hans kone, Ulricke Charlotte Todderud, førte dagbok i de årene hun bodde der. Gården ble i familien Todderuds eie frem til 1889. Den ble så solgt videre til inngiftede slektninger av familien, i 1892 til doktor Wollert Hille. Familien har etterlatt seg et meget verdifullt skriftlig materialet som i dag ligger på Statsarkivet i Hamar. Åkerarkivet er av Den norske Unesco kommisjonen innført i registeret over Norges dokumentarv.
Gården ble kjøpt av forsvaret i 1947, og var hovedsete for Distriktskommando Østlandet fram til nedleggelsen i 2002. Hovedbygningen brant ned 12. februar 1947 i forbindelse med tining av frosne vannrør. I dag bruker Statsbygg gården, men det er nå (2014) besluttet at staten skal avhende eiendommen etter at flere forsøk på aktivitet har strandet. Det har blant annet vært forsøkt å etablere et senter for arkiv, bibliotek og museum på gårdens område med aktører som Statsarkivet i Hamar, Hedmarksmuseet, avdeling Domkirkeodden, Hedmark fylkesbibliotek og Interkommunal arkivordning Øst (IKA-ØST).
Gården ble lagt ut for salg i 2016. Høsten 2017 ble det meldt at gården var kjøpt av BCC Hamar (tidligere Brunstad Kristelige Menighet Hamar), som er en del av BCC-forbundet.
Fremmedspråk
Fremmedspråk er en fellesbetegnelse for de språkfagene i norsk skole som omfatter andre språk enn norsk og samisk. Betegnelse nyttes også tilsvarende utenfor skolesystemet, og en person med et morsmål utenom norsk, og vanligvis også utenom de nordiske språk. En slik person omtales gjerne som en fremmedspråklig person, selv om det mer korrekte begrepet er minoritetsspråklig.
Skolefagene
Engelsk er et obligatorisk fremmedspråklig fag i norsk skole og starter allerede på 1. trinn. Faget er et gjennomgående fag og inngår i læreplanene for både grunnskolen og videregående opplæring. Fremmedspråk foruten engelsk omtales som 2. fremmedspråk. 2. fremmedspråk inngår i læreplanene fra 8. trinn og på de studieforberedende utdanningsprogrammene i videregående opplæring. Elevene kan i stor grad selv velge 2. fremmedspråk. De vanligste språkene som velges som 2. fremmedspråk er fransk, spansk og tysk, men avhengig av skolenes tilbud kan elevene velge mellom et bredt antall andre språk.
Ifølge læreplanen under kunnskapsløftet er formålet med opplæring i fremmedspråk blant annet å fremme motivasjon for læring og gi innsikt i flere språk og kulturer, da dette kan bidra til flerspråklighet og gi et viktig grunnlag for livslang læring. Videre påpekes det at «kommunikative ferdigheter og kulturell innsikt kan fremme økt samhandling, forståelse og respekt mellom mennesker med ulik kulturbakgrunn».
Tarasp
Tarasp er en kommune med drøye 300 innbyggere i Nedre Engadin i den sveitsiske kantonen Graubünden. Kommunen består av borgen Tarasp og ti fraksjoner (landsbyer) rundt denne (Aschera, Avrona, Chants, Chaposch, Florins, Fontana, Sgnè, Sparsels, Vallatscha og Vulpera).